Γεώργιος Αγγέλαινας

Ο Γιώργος Αγγέλαινας (Αθήνα 23 Σεπτεμβρίου 1977) είναι Έλληνας πρώην ποδοσφαιριστής, που αγωνιζόταν ως επιθετικός και νυν προπονητής ποδοσφαίρου, αδειοδοτημένος απο την U.E.F.A.

## Ποδοσφαιρική καριέρα
Ξεκίνησε το ποδόσφαιρο στην Δάφνη Δαφνίου, στο πρωτάθλημα της Ε.Π.Σ. ΑΘΗΝΩΝ, αγωνιζόμενος ήδη από τα 14 του χρόνια στην αντρική ομάδα, με σπουδαίους συμπαίκτες και προπονητές, όπου απέκτησε σημαντικές εμπειρίες. Το καλοκαίρι του 1993, μετά από τρείς γεμάτες σεζόν και στήν ηλικία πλέον των 17 ετών, παίρνει μεταγραφή στην Α.Ε.Κ. Αθηνών, όπου αγωνίζεται για δύο χρόνια. Στη δεύτερη χρονιά του στην Α.Ε.Κ., προς το τέλος της σεζόν, είχε έναν τραυματισμό που τον κράτησε για 1,5 χρόνο εκτός αγωνιστικών χώρων και δεν του επέτρεψε να συνεχίσει να είναι στο υψηλό επίπεδο, με συνέπεια τα επόμενα χρόνια να αγωνίζεται σε ερασιτεχνικές ομάδες, κλείνοντας την πολυετή καριέρα του με περίπου 550 επίσημους αγώνες πρωταθλήματος και κυπέλλου, σε ηλικία 41 ετών στην ομάδα του Πανναυπλιακού.

## Προπονητική καριέρα
Το 2009 και ενώ ήταν εν ενεργεία παίκτης σε ομάδες της Αργολίδας, δέχτηκε πρόταση από τον τότε προπονητή της Ένωσης Μιδέας Γιάννη Δουβίκα, με σκοπό να αναλάβει το σκάουτινγκ της ομάδας. Η βιντεοανάλυση της ομάδας και του αντιπάλου που παρουσίασε, ήταν κάτι πρωτόγνωρο και πρωτοποριακό για τα δεδομένα της Δ εθνικής κατηγορίας. Παρέμεινε για τρείς σεζόν ως συνεργάτης προπονητής και το 2013 - 2014, ξεκίνησε να αναλαμβάνει ομάδες της Α κατηγόριας Αργολίδας, ως πρώτος προπονητής. Πρώτη του ομάδα ήταν ο Παμμηδεατικός, όπου εργάστηκε για ενάμιση χρόνο. Επόμενη ομάδα ήταν ο Α.Γ.Ο. Ναυπλίου, όπου παρέμεινε για δύο σεζόν. Τρίτος σταθμός, ήταν η Θύελλα Λιμνών, ένα ορεινό χωριό της Αργολίδας. Αμέσως μετά, βρέθηκε στην Ασίνη, για να αναλάβει την καθοδήγηση του Πανασινα΄ι΄κού. Η επιτυχημένη διαδρομή του και το ποδόσφαιρο που έπαιζαν οι ομάδες του, τράβηξαν τα βλέμματα του Πανναυπλιακού, όπου μετά απο συζητήσεις με τη διοίκηση του συλλόγου, ανέλαβε τεχνικός διευθυντής. Παρέμεινε για δύο σεζόν στην ομάδα του Ναυπλίου και το 2020 επέστρεψε στην Αθήνα, αναλαμβάνοντας τον Κριό Ασπροπύργου όπου εργάστηκε για έναν χρόνο. Έπειτα βρέθηκε για έναν χρόνο στον Ατρόμητο Ελευσίνας και στην κ14 του Α.Ο. Χα΄ι΄δαρίου. Από το 2024, καθοδηγούσε την ομάδα του Λαρισαικού Αγίου Παύλου. Αποχώρησε το Δεκέμβριο του 2025 και ανέλαβε την ομάδα του Ζέφυρου Αιγάλεω.

## Προσωπική ζωή - Κοινωνικό έργο
Ο Γιώργος Αγγέλαινας είναι παντρεμένος και έχει δύο παιδιά.

Είναι ελεύθερος επαγγελματίας, που δραστηριοποιείται στο κέντρο της πρωτεύουσας, με πολυσχιδή καθημερινή δράση, υποστηρίζοντας και βοηθώντας ευάλωτες κοινωνικές ομάδες.

Χαρακτηριστικό παράδειγμα, είναι η ατομική εθελοντική του δράση στη μεγάλη πυρκαγιά της Βαρυμπόμπης, όπου χωρίς να το γνωρίζει, κυκλοφόρησε μία φωτογραφία του και μέσα σε λίγα λεπτά έγινε viral με το προσωνύμιο ΤΟ ΠΑΛΙΚΑΡΙ ΤΗΣ ΒΑΡΥΜΠΟΜΠΗΣ.

Αμέσως τα μεγάλα κανάλια της χώρας, ήρθαν σε επικοινωνία μαζί του και δέχτηκε να δώσει συνέντευξη σε όλες τις εκπομπές, με στόχο όπως ο ίδιος είπε, να γίνει παράδειγμα ιδιαίτερα στους νέους, ούτως ώστε να πέρασει το μήνυμα της εθελοντικής δράσης είτε ατομικά είτε οργανωμένα.

## Παραπομπές


https://www.ipolimas.gr/index.php/a-e-aigaleo-podosfairo/12953-o-aggelainas-gia-diadoxos-tou-bairaktaridi-ston-zefyro-aigaleohttps://www.enimerotiko.gr/ellada/to-palikari-tis-varympompis-o-nteliveras-poy-palepse-me-tis-floges-dipla-se-pyrosvestes-kai-pyropliktoys/https://www.iefimerida.gr/ellada/fotia-sti-barympompi-o-ethelontis-nteliberashttps://sppathinas.gr/team/angelainas-georgios/https://stoplekto.gr/%CE%BF-%CE%B3%CE%B9%CF%8E%CF%81%CE%B3%CE%BF%CF%82-%CE%B1%CE%B3%CE%B3%CE%B5%CE%BB%CE%B1%CE%AF%CE%BD%CE%B1%CF%82-%CE%BD%CE%AD%CE%BF%CF%82-%CF%80%CF%81%CE%BF%CF%80%CE%BF%CE%BD%CE%B7%CF%84%CE%AE%CF%82/#google_vignette